বিশ্বনাথৰ বালিপুখুৰী গাঁৱত আজি মাটিত পুতি ৰখা অৱস্থাত এটা মৃতদেহ উদ্ধাৰ হোৱাক কেন্দ্ৰ কৰি অঞ্চলটোত তীব্ৰ চাঞ্চল্যৰ সৃষ্টি হৈছে।
প্ৰাপ্ত তথ্য মতে জিনজিয়া আৰক্ষী থানাৰ অন্তৰ্গত বালিপুখুৰী গাঁৱৰ পথৰ কাষতে মাটিত পুতি থোৱা অৱস্থাত প্ৰায় ৬০ বছৰ বয়সৰ এগৰাকী মহিলাৰ মৃতদেহ উদ্ধাৰ হয়। গাঁৱৰ এজন লোকে গৰু চৰাব গৈ ৰহস্যজনক ভাবে কম্বলেদি মেৰিয়াই মাটিত পুতি ৰখা মৃতদেহটো প্ৰত্যক্ষ কৰাত ঘটনাটো পোহৰলৈ আহে।
পিছত জিলা দণ্ডাধীশৰ উপস্থিতিত আৰক্ষীয়ে গাঁত খান্দি মৃতদেহটোক উদ্ধাৰ কৰে। আনহাতে বাতৰি লিখা পৰ্যন্ত মৃতদেহটোক চিনাক্ত কৰিব পৰা হোৱা নাই।
জিনজিয়া আৰক্ষীয়ে ঘটনা সন্দৰ্ভত তদন্ত অব্যাহত ৰাখিছে যদিও কি কাৰনে কোনে এই কাণ্ড সংঘটিত কৰিলে সেই কথা পোহৰলৈ অহা নাই। আৰক্ষীৰ অনুসন্ধানৰ অন্ততহে ঘটনাৰ প্ৰকৃত ৰহস্য জানিব পৰা যাব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
